Kui Artur sõpradega koolimajja jõudis, polnud trennid veel alanud. Küll aga oli Abja-Paluoja Gümnaasium juba lapsi ja noori täis. Pikad koridorid madratseid ja hoolikalt pakitud kohvreid täis, elevuse lõhnast täidetud laagriõhk. Error Tantsukooli suvelaager on taas end Abja-Paluojas sisse seadnud. Esimese päeva esimesel trennil harjusid kõik teineteisega, tantsijad treeneritega ning treenerid tantsijatega, saadi tuttavaks ning tuletati meelde, kui äge ikkagi on tantsida, eriti oma armsate rühmakaaslastega koos, keda ju ka terve suvi näinudki polnud. Sel aastal toimub laager teemas: Ajarännak. Teemasse sisse elamiseks meisterdasid kõik rühmad oma ajastust inspireeritud plakatid – 60ndatest hipid ja 17. sajandi prantsuse õukonna kultuur, kui näiteid tuua. Vaadakem siis, kuidas ajas rändamine selleaastases laagris välja näeb, blogipostitused igal õhtul siin samas. Laagri esimese päeva lõpetasime kõik ühiselt võimlas sportmänge mängides, meie poiste treenerite juhendamisel. Nüüd kui elevus ja kaaslaagriliste energia laseb uinuda, siis vaikselt jäämegi öörahule. Homseni!
#000000
Teise päeva hommik algas erksalt rõõmsate laagrilistega ühiselt hommikusöögilauas. Seal laulsime sünnipäeva laulu Lisetele Lapsed 1 rühmast, sõime kõhu mõnusasti täis ja kolme-trenniline laagripäev sai vinge hoo sisse. Meiega liitus täna kõikide tänavatantsu sõprade meeleheaks Pärnu LA Style’i kunn Kristjan Ploomipuu. Trennid olid vahvad nii uue õpetaja, kui ka tantsukooli omade treenerite käe all. Täna oli ka telefoni-päev, ehk kõik lapsed said oma emmede ja isside ja vendade ja sõpradega suhelda. Kõige põnevam aga kohe kindlasti oli tänane emotsiooniderohke Tantsulahing. Kõik laagrilised said vanusegrupiti teineteisega võidu improviseerida. Meie andekad ja loovad tantsulapsed panid kohtunikud imestusest ahhetama, lõpuks selgusid kolm võitjat – Mia-Mirelle Nool laste, Liisbet Kartau noorte ning Helena Laur edasijõudnute kategoorias. Kohtunikele eriti silma paistnud tantsijad pälvisid eripreemiad – Mia-Lotta Neemre ja Karoliina Kotsar vanemast astmest, Marii Vlassov Noored 1 rühmast ning Rinell Antsov Noored 2 rühmast. Palju õnne ja palav aplaus! Ja et veel vähe oleks saanud imetleda ja kaasa elada, esitusele tulid veel kolm soolot ning üks trio, mis olid enne laagrit lavastatud, koreografiseeritud ja stiliseeritud. Suur kummardus pühendunud tantsuarmastajatele! Nüüd aga kauaks rõõmu andnud õhtusest üritusest sai edasilükatud öörahu, majas on juba päris rahulik. Head und, homseni!
#000001
Eilne pikk õhtu tõi hommikusse eriliselt unised laagrilised. Samuti kõikide kehad andsid märku, et on juba paar päeva trenni tehtud. Kolmanda päeva väsimus võttis võimust. Kuid siiski, trennid läksid peale ikka sama hooga ning meie tublid treenerid tõmbasid energia uuesti üles ning juba lõunaks olid kõik jälle lõbusad ja hakkamist täis. Pealegi tuli vaikselt hakata vabadel hetkedel ette valmistama õhtuse ürituse etteasteid. Täna koguneti õhtuseks ürituseks ühiselt väikesesse saali, kus Errori pere tuli kokku, nagu ikka keskmine Eesti pere, teleka ette. Aga ega siis me tavalist telekat ei vaadanud, vaid tegemist oli Errori televisiooniga. Esitusele tulid nii eestlaste vanad lemmikud nagu “Rooside sõda” ja “Kättemaksukontor”, aga ka uued lemmikud näiteks “Maskis laulja”. Ülesanne oli antud saade teha Errori võtmes. Nii nägimegi, kuidas Frida ja Marion otsisid kadunud Eliset, “Selgeltnägijate tuleproovis” lahendati laagris kadunud lapse saladust, kus selgusid Marju tumedamad küljed. Ja kõike muud toredat ja väga naljakat. Kohtunikud valisid võitjaks “Maskis tantsija” saate, kus jõudu katsusid Pusa, Magamiskott, Kott ja Väikelinna Gangster. Teise koha saavutasid “Kättemaksukontori” kehastajad. Eripreemiatena ägedate karakterite eest toodi välja nõid Natasha (Sandra Kärsin), imeilusa balletiduo eest Genneth ja Vova ning muhedalt välja kantud rolli eest Karola Noormetsale.
#000002
Laagri neljas päev: kõik ujuvad nagu kalad vees, kohanemine laagrieluga on olnud edukas. Tänased uued tuuled tõid Viljandist meile näitetundi andma Klaudia Tiitsmaa, ikka selleks, et lavaline eneseväljendus ladusamalt tuleks. Osalised kiitsid ja tegu oli tõesti põneva vaheldusega tavapärastele trennidele. Pärast lõunasööki viis meie armas treener Liisa läbi patsipunumise töötuba lasterühmadele. Muidugi harjutati trennides hoolsalt laagrikoreograafiaid, mida ootame kõiki vaatama juba ülehomsele lõpuetendusele. Õhtuseks ürituseks täna liikusime värskes õhus orienteerumise vormis. Otsi kohta, kus sa näed järgmiste juhistega lipikut. Nii said kõik laagrilised natukene avastada Abja-Paluoja kaugemale, kui koolimaja ja pood. Päev sai varakult õhtusse ja lootused heaks uneks olid kõrged. Aga treeneritel olid salakavalad plaanid. Öösel, kui kõik magama olid jäänud, aeti kõik taas üles ja ööhäire läks täiega peale. Treenerid olid end koolimaja soppidesse ära peitnud, laagriliste ülesanne oli kõik nad üles leida. Lõpuks sai ka tõesti päriselt magama minna. Soovime kõikidele laagrilistele homseks jõudu!
#000003
Peale öiseid seiklusi võtsime laagrihommikut väga rahulikult. Peale hommikusööki said kõik oma unevõlga veidi tasa magada, esimene trenn nihutati kella 11-e peale. Trennides tehti veel viimased ettevalmistused laagri lõpuetenduseks. Mõned õppisid veel viimased liigutused, mõned lihvisid täiuseni, mõned harjutasid rõõmu pärast. Pärastlõunase trenni ajal tegime etenduse läbimängu. Istudes selle kõige keskel oli tunda tugevat kokkuhoidmise, kaasaelamise ja ühtse pere tunnet. Õhtuse üritusena toimus meil Ajastute õhtu. Kõik rühmad tulid oma kostüümides, tantsisime-laulsime end läbi ajamasina: “Mis ajast, mis ajast, mis ajast sina oled?” Siis tegime meeleoluka rongkäigu, koolimaja ümber ning koolimajas sees. Saalis ootas meid ajastute teemaline aliase mäng. Seejärel tantsisime end hingetuks disco vormis. Laagri lõpetuseks said kõik endale mälestuseks paberi, kuhu kõik kirjutasid armsaid asju. Natuke veel ühist jämmimist ja juba oligi aeg õhtus. Homme veel etendus ja kõigile kurvastuseks ootabki meid ees kodutee.
#000004
Necessary cookies are absolutely essential for the website to function properly. This category only includes cookies that ensures basic functionalities and security features of the website. These cookies do not store any personal information.
#000005
Any cookies that may not be particularly necessary for the website to function and is used specifically to collect user personal data via analytics, ads, other embedded contents are termed as non-necessary cookies. It is mandatory to procure user consent prior to running these cookies on your website.
#000006